மலேசிய மக்களவைத் தலைவர்

மலேசிய மக்களவைத் தலைவர் (மலாய்: Yang di-Pertua Dewan Rakyat; ஆங்கிலம்: Speaker of the Dewan Rakyat என்பவர் மலேசிய நாடாளுமன்றத்தின் கீழ் அவையான மக்களவையை வழிநடத்தும் தலைவராகும். மலேசிய மக்களவையின் மிக உயர்ந்த பதவியகும்.

வெஸ்ட்மின்ஸ்டர் மக்களாட்சி முறைமையைப் பயன்படுத்தும் நாடுகளைப் போலவே மலேசியாவிலும் மக்களவைத் தலைவர் எனும் வழக்குச்சொல் பயன்படுத்தப்படுகின்றது.http://www.oba.org/En/ccl_en/newsletter_en/v13n1.aspx#Article_3

பொது

மலேசிய மக்களவையின் அமர்வுகளை கூட்டுவதற்கும்; விவாதங்களுக்கு ஏற்பாடு செய்வதற்கும்; மனுக்கள், மசோதாக்கள் மற்றும் திருத்தங்கள் ஆகியவற்றின் ஏற்புத் தன்மையை ஆய்வு செய்வதற்கும்; இவர் பொறுப்பு வகிக்கின்றார். மக்களவைத் தலைவர் இல்லாத காலத்தில், அவர்களின் பிரதிநிதிகளில் ஒருவர் பொறுப்பு வகிப்பார்."Malaysia". Retrieved Dec. 10, 2005.

தற்போதைய மலேசிய மக்களவையின் தலைவர் டத்தோ ஜொகாரி அப்துல். இவர் 19 டிசம்பர் 2022 அன்று, 15-ஆவது மக்களவையில், நாடாளுமன்ற மக்களவை உறுப்பினர்களால் தேர்ந்தெடுக்கப்பட்டார்.

செயல்பாடுகள்

மக்களவையின் அமர்வு; மக்களவை எப்போது திறக்கப்பட வேண்டும்; மற்றும் மூடப்பட வேண்டும் என்பதை மக்களவையின் தலைவர் தீர்மானிக்கிறார்; தேவைப்பட்டால் மக்களவையை சிறிது காலத்திற்கு இடைநிறுத்தம் செய்வதற்கு அனுமதி அளிக்கப்படுகிறது. மலேசிய அரசியலமைப்பு மற்றும் மக்களவையின் நிலையியல் கட்டளைகளுக்கு உரிய மரியாதை வழங்கப்படுவதை உறுதி செய்வதற்கும் பொறுப்பானவர் ஆவார். 

 மக்களவை உறுப்பினர்களை ஒழுங்குபடுத்துதல்;  
 ஓர் அமர்வின் போது யார் பேசலாம் என்பதை தீர்மானித்தல்;  
 மக்களவை கூடும் போது குறைந்தபட்ச எண்ணிக்கையிலான உறுப்பினர்கள் உள்ளனரா என சரிபார்ப்பது;  
 மக்களவை வாக்கெடுப்பில் சமநிலை ஏற்படும் போது மட்டுமே அவர் வாக்களிப்பது;  
 கேள்வி நேரத்தின் போது துணைக் கேள்விகளை எழுப்புவதற்கு வரம்புகளை விதிப்பது; 
 கேள்வி நேரத்தின் போது வேறு கேள்விகளை தாக்கல் செய்வதைக் கட்டுப்படுத்துவது; 

போன்ற அதிகாரங்கள் மக்களவைத் தலைவருக்கு உள்ளது."Malaysia". Retrieved Feb. 12, 2006.

மேற்கோள்கள்

மேலும் காண்க
 மக்களவை (மலேசியா)
 மலேசிய நாடாளுமன்றம்
 மலேசிய இந்திய நாடாளுமன்ற உறுப்பினர்கள்

வெளி இணைப்புகள்

பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்